Henry Stokmo

Henry Johannes Stokmo (født 6. februar 1927, død 14. januar 2014) var en norsk fagforeningsmann, kjent som streike- og fagforeningsleder i Oslo Sporveier.

Stokmo kom i medias søkelys i 1970, da han ledet den store  Sporveisstreiken som lammet størstedelen av kollektivtrafikken i Oslo. Da de streikende demonstrerte utenfor administrasjonens lokaler på Tøyen var det Stokmo som holdt appell,Side 178. Arnstein Hølmebakk: Ingen søndagsskole, bind 3, Norsk Kommuneforbunds historie, Oslo 2010 og som sammen med Bjørgulv Froyn frontet streiken utad. Aksjonen ble dømt ulovlig, men Stokmo tilskrives mye av æren for at sporveisbetjeningen fikk gjennomslag for mange av sine krav.Dag Christiansen og Thomas Vermes: «Henry Stokmo. En fagforeningshelt har gått bort». Nekrolog i Klassekampen 24. januar 2014. I streikebevegelsen på 1970-tallet var Stokmo også  sentral i arbeidet med de såkalte streikestøttekomiteene.Side 4. Streik! Om økonomisk og politisk kamp, Forlaget Oktober, Oslo 1971

Stokmo var i adskillige år tillitsvalgt i sporveien, og ledet Oslo Sporveisbetjenings Forening i hele 13 år.

Politisk var Stokmo hjemmehørende på venstresiden. Han var blant initiativtakerne til opprettelsen av Arbeiderkomiteen mot EEC og dyrtid høsten 1970, en organisasjon som var aktiv på nei-siden fram til folkeavstemningen om EF-medlemskap i 1972. Han var også aktiv i Marxist-Leninistiske Grupper, forløperen til AKP(m-l).Side 204. Pål Steigan: En folkefiende, Aschehoug, Oslo 2013

 Referanser 

 Eksterne lenker 
 Stokmo taler under streiken i 1970, bilde fra Arbeiderbevegelsens arkiv

Kategori:Norske fagforeningspersoner